# Província de Namur

Namur (en neerlandès Namen, en való Nameur) és una província de Bèlgica dins de la regió de Valònia.

## Història

L'origen de la província de Namur es remunta al 1795, amb l'annexió dels Països Baixos austríacs i del Principat de Lieja per la França revolucionària. El departament del Sambre-et-Meuse va sorgir principalment de troços de l'antic Comtat de Namur i del principat de Lieja.
Amb la caiguda del Primer Imperi Francès, el 1815 el rei Guillem I dels Països Baixos va mantenir la divisió administrativa francesa, però va preferir el terme «província» i va triar noms històrics amb arrels a l'antic règim.
La província de Namur va ser creada per la Constitució del Regne Unit dels Països Baixos del 24 d'agost 1815. El seu territori abasta «la part del departament de Sambre i Meuse, que no pertany al Gran Ducat de Luxemburg» definit pel Tractat de Viena.
Els seus territoris van augmentar amb el districte de Philippeville, que formava part del departament de les Ardenes sota l'ocupació francesa.
Des del 1830 la província de Namur va esdevenir una província belga. El 1839 se li van treure els districtes de Marche-en-Famenne i de Saint-Hubert, els quals van ser afegits a la Província de Luxemburg. El 1977, amb la fusió de municipis, la província de Namur va afegir Sugny, que pertanyia a la província de Luxemburg. Al mateix temps va perdre Fronville que va ser integrat pel municipi d'Hotton i, per tant, passava a formar part de la província de Luxemburg.

## Municipis

1. Andenne 2. Anhée 3. Assesse 4. Beauraing 5. Bièvre (Bèlgica) 6. Cerfontaine (Bèlgica) 7. Ciney 8. Couvin 9. Dinant 10. Doische 11. Éghezée 12. Fernelmont 13. Floreffe 14. Florennes 15. Fosses-la-Ville
16. Gedinne 17. Gembloux (en neerlandès Gembloers) 18. Gesves 19. Hamois 20. Hastière 21. Havelange 22. Houyet 23. Jemeppe-sur-Sambre 24. La Bruyère 25. Mettet 26. Namur (en neerlandès Namen) 27. Ohey 28. Onhaye 29. Philippeville 30. Profondeville 31. Rochefort 32. Sambreville 33. Sombreffe 34. Somme-Leuze 35. Viroinval 36. Vresse-sur-Semois 37. Walcourt 38. Yvoir

## Districtes

* Districte de Dinant
* Districte de Namur
* Districte de Philippeville

## Llista de governadors

* 1830 - 1834: Goswin de Stassart (Liberal)
* 1834 - 1840: Joseph Lebeau (Liberal)
* 1840 - 1847: Edouard d'Huart (Liberal)
* 1887 - 1848: Adolphe de Vrière (Liberal)
* 1848 - 1851: François Pirson (Liberal)
* 1853 - 1875: Charles de Baillet (Partit Catòlic)
* 1876 - 1877: D. de Mevius
* 1877 - 1881: Albert de Beauffort (Partit Catòlic)
* 1881 - 1882: Léon Pety de Thozée (Liberal)
* 1882 - 1884: Auguste Vergote
* 1884 - 1914: Charles de Montpellier de Vedrin
* 1919 - 1937: Pierre de Gaiffier d'Hestroy
* 1937 - 1944: François Bovesse (Liberal)
* 1945 - 1968: Robert Gruslin
* 1968 - 1977: René Close (PS)
* 1977 - 1980: Pierre Falize (PS)
* 1980 - 1987: Emile Lacroix
* 1987 - 1994: Emile Wauthy
* 1994 - 2007: Amand Dalem (PSC)
* Des del 2007: Denis Mathen (Mouvement Réformateur (liberal))

## Bandera

La bandera de la província de Namur i les armes van ser adoptades pel consell provincial el 15 d'octubre de 1953. Aquesta està formada per dues franges verticals que divideixen el camp en dos, la de l'esquerra en negre i vermella l'altra. Els colors són usats a la província des de la dècada de 1930. La ràtio és 2:3.

## Referències

* ↑ Constitució del Regne dels Països-Baixos del 24 d'agost del 1815, article primer, paràgraf primer : « El regne dels Països Baixos, els límits del qual són fixats pel tractat sorgit de les potències reunides al congrés de Viena, signat el 9 de juny del 1815, està compost per les províncies següents: Brabant meridional, Limbourg, Gueldre, Lieja, Flandes oriental, Flandes occidental, Hainault, Holanda, Zelanda, Namur, Anvers, Utrecht, Frísia, Overyssel, Groningue, Drenthe ».
* ↑ Constitució del Regne dels Països-Baixos del 24 d'agost del 1815, article segon, paràgraf sisè : « La province de Namur contient la partie du département de Sambre-et-Meuse, qui n'appartient pas au Grand-duché de Luxembourg »
* ↑ Constitució del Regne dels Països-Baixos del 24 d'agost del 1815, article segon, paràgraf setè : « Les limites du Grand-duché de Luxembourg sont fixées par le traité de Vienne ».
* ↑ «Namur (Province, Belgium)» (en anglès). Flag of the World. [Consulta: 24 maig 2016].